Նիկոլաս Սթերն

Նիկոլաս Հերբերտ Սթերն, բարոն Սթերն Բրենտֆորդացի ( , ծնվել է`), բրիտանացի գիտնական-տնտեսագետ, տնտեսության զարգացման մասնագետ՝ հատկապես կլիմայի փոփոխության հետ կապված։ 2004 թվականին ստացել է ասպետի կոչում, իսկ 2007 թվականին նրան շնորհվել է պերի ցմահ կոչում։ Բրիտանական ակադեմիայի անդամ է 1993 թվականից և նրա նախագահը 2013-2017 թվականներին, Լոնդոնի թագավորական ընկերության անդամ (2014) և Ամերիկյան փիլիսոփայական ընկերության արտասահմանյան անդամ (2015)։

Նա ղեկավարում է Լոնդոնի Տնտեսագիտության դպրոցի Կլիմայի փոփոխության և շրջակա միջավայրի Գրանտհամ հետազոտական ինստիտուտը։ Վերջինիս պրոֆեսոր է (2000 թ.-ից և 1986-1997թվականներին)։

Նախկինում Համաշխարհային բանկի (2000-2003) և ՎԶԵԲ-ի (1994-1999) գլխավոր տնտեսագետը, եղել է բրիտանական կառավարության գլխավոր տնտեսական խորհրդական։ 

Կապույտ մորոլորակ (Blue Planet Award) (2009) և BBVA հիմնադրամի Գիտելիքի սահմաններ (2010) և այլ մրցանակների դափնեկիր, կլիմայի փոփոխության տնտեսագիտության մասին «Ստերնի ակնարկի» (Stern Review, 2006) հեղինակ։

Կենսագրություն 
Նիկոլաս Սթերնը ծնվել է գերմանացի հրեայի ընտանիքում, ով գաղթել էր Բրիտանիա 1938 թվականին Կոտրված ցուցափողկերի գիշերից հետո։ Նա մեծացել է Բրենտֆորդում։ Սովորել և ավարտել է Քեմբրիջը (մաթեմատիկայի բակալավր)։ Օքսֆորդի համալսարանում ստացել է տնտեսագիտության թեկնածուի գիտական աստիճան։ 1974-1975 թվններին  հետազոտական նպատակներով մոտ ութ ամիս անցկացրել է Հնդկաստանում, Պալանպուր քաղաքում, ուր նա հետագայում բազմիցս վերադարձել է  և որի հետ կապը պահպանում է մինչ օրս։ 

Սթերնը 1986 - 1993 թվականներին դասավանդել է Լոնդոնի տնտեսագիտության դպրոցում՝ ունենալով տնտեսագիտության անվանական ամբիոն։ Նաև աշխատել է Օքսֆորդում, Մասաչուսեթսի տեխնլոգիական համալսարանւմ (MIT), Հնդկական վիճակագրական ինստիտուտում, Փարիզի պոլիտեխնիկական դպրոցում (Ecole Polytechnique), Ֆրանսիայի քոլեջում, Չինաստանի ազգային համալսարանում (Պեկին) և այլն։

Սթերնը 1994-1999 թվականներին Վերակառուցման և զարգացման եվրոպական բանկի գլխավոր տնտեսագետն է. 2000-2003 թվականներին գլխավոր տնտեսագետ է (Ջոզեֆ Ստիգլիցի իրավահաջորդը) և Համաշխարհային բանկի ավագ փոխնախագահ։ 

2003-2005 թվականներին Նորին Մեծության Գանձապետարանի երկրորդ մշտական քարտուղարն է։ 2003-2007 թվականներին Կառավարության տնտեսական ծառայության ղեկավարն է։ 2007 թվսկանից նա Լոնդոնի Տնտեսագիտության դպրոցի անվանական պրոֆեսոր (IG Patel Professor) է և ղեկավարում է Գրանթհեմի Կլիմայի փոփոխության և շրջակա միջավայրի հետազոտական ինստիտուտը, դրա հիմնադրման օրվանից՝ 2008 թվականից, ինչպես նաև Լոնդոնի տնտեսագիտության դպրոցին առընթեր «Հնդկաստանի աստղադիտարանի» տնօրեն։

1981-1998 թվականներին Հանրային տնտեսագիտության հանդեսի (Journal of Public Economics) խմբագիրն է եղել։

Եվրոպական տնտեսական ասոցիացիայի (2009) և թագավորական տնտեսական ընկերության (2018-2019) նախագահն է։ 

2012-2016 թթ Բրիտանական թանգարանի հոգաբարձուների փոխնախագահ. Օքսֆորդի Սուրբ Քեթրին քոլեջի պատվավոր անդամ և այլք, Արվեստների և գիտությունների ամերիկյան ակադեմիայի օտարերկրյա պատվավոր անդամ (1998), Էկոնոմետրիկ ընկերության անդամ։

«Սթերնի ակնարկի»  (2006) հեղինակն է։ Ինչպես նշվում է. «Չնայած մինչև Սթերնի զեկույցը կլիմայի փոփոխության տնտեսագիտության վերաբերյալ բազմաթիվ գիտական աշխատություններ կային, դրանցից ոչ մեկն այդքան հիմնարար չէր և նման հնչեղություն չէր առաջացրել։ Կարելի է ասել, որ հենց Սթերնի զեկույցն է ձևավորել կլիմայի փոփոխության տնտեսագիտությունը՝ որպես հասուն ակադեմիական գիտակարգ»։

Հեղինակ է 21 գրքի և ավելի քան 100 հոդվածի։ Առաջին գրքերը վերաբերում են Քենիայի թեյին և Հնդկաստանում Կանաչ հեղափոխությանը։
 Վերջին գրքերը
 «Աճ և հզորացում։ Զարգացումը տեղի ունենա» (MIT Press, 2005)
 «Անվտանգ մոլորակի նախագիծ» (Random House, 2009)
 «Ինչո՞ւ ենք մենք սպասում։ Կլիմայի փոփոխության դեմ պայքարի տրամաբանությունը, հրատապությունը և խոստումը» (MIT Press, 2015)
 Ինչպես է փոխվում կյանքը. Պալանպուր, Հնդկաստան և զարգացման տնտեսագիտություն (with Himanshu and Peter Lanjouw) (OUP, 2018)

Պարգևներ 
 Հովանավորների մեդալ, Թագավորական աշխարհագրական ընկերություն (2009)
 «Կապույտ մոլորակ» մրցանակ (2009)
 Մոնակոյի արքայազն Ալբերտ II-ի հիմնադրամի Պատվո մրցանակ (2009)
  (2009)
 Ազդեցության գնահատման միջազգային ասոցիացիան (IAIA)
 Գլոբալ բնապահպանական մրցանակ (2010)
 BBVA հիմնադրամի գիտելիքի սահմանների մրցանակ (2010)
 Լեոնտիֆի մրցանակ, Թաֆթսի համալսարան (2010)
 Սթիվեն Շնայդերի մրցանակ կլիմայական հաղորդակցության համար (2013)
 Էներգետիկ տնտեսագիտության բրիտանական ինստիտուտի մրցանակ Բրիտանական էներգետիկ տնտեսագիտության մեջ ակնառու ներդրման համար (2014)
  (2015)
 Լավագույն ապացույցների օգտագործման մրցանակ, Քաղաքական հետազոտությունների ասոցիացիա (2016)
 Lifetime Achievement Award, Business Green Leaders Awards (2016)
Պարգևատրվել է 13 պատվավոր կոչումներով, այդ թվում՝ Գենտի համալսարանի պատվավոր դոկտորի կոչում։ Ի թիվս այլ պարգևների՝ Պատվո ասպետների շքանշանն է (2017, դարձավ  պարգևատրված չորրորդ տնտեսագետը), Ացտեկների արծվի մեքսիկական շքանշան (2012)։

Տես նաև 
 Կլիմայի փոփոխության տնտեսական հետևանքները

Ծանոթագրություններ

Գրկանություն 
 Նիկոլաս Սթերնի «Կլիմայի փոփոխության տնտեսագիտություն» զեկույցի վերանայում / Ա․Օ․Կոկորին, Ս․Ն․Կուրաև  WWF, GOF. - M.: WWF Ռուսաստան, 2007. - 50 էջ.

Հղումներ 
 http://personal.lse.ac.uk/sternn/
 http://www.lse.ac.uk/GranthamInstitute/profile/nicholas-stern/
 https://newclimateeconomy.net/about/global-commission/nicholas-stern
 https://www.weforum.org/agenda/authors/nicholas-stern/
 Доклад: Глобальное потепление приведет к глобальной экономической катастрофе (30.10.2006)
 Nicholas Stern: 'I got it wrong on climate change — it’s far, far worse' (26 Jan 2013)

Բրիտանացի տնտեսագետներ
Քեմբրիջի համալսարանի շրջանավարտներ
Բրիտանացի գիտնականներ
Մեծ Բրիտանիայի քաղաքական գործիչներ